CELEX: 62007CA0515
Language: et
Date: 2009-02-12 00:00:00
Title: Kohtuasi C-515/07: Euroopa Kohtu (neljas koda) 12. veebruari 2009 . aasta otsus (Hoge Raad der Nederlanden Den Haag'i (Madalmaad) eelotsusetaotlus) — Vereniging Noordelijke Land- en Tuinbouw Organisatie versus Staatssecretaris van Financiën (Kuues käibemaksudirektiiv — Ettevõtte vara hulka kuuluvate kaupade ja teenuste kasutamine maksustatavate tehingute ja muude kui maksustatavate tehingutega seoses — Selliste kaupade ja teenuste ostmisel tasutud käibemaksu kohe ja täies ulatuses mahaarvamise õigus)

4.4.2009   
            
            
               ET
            
            
               Euroopa Liidu Teataja
            
            
               C 82/6
            
         Euroopa Kohtu (neljas koda) 12. veebruari 2009. aasta otsus (Hoge Raad der Nederlanden Den Haag'i (Madalmaad) eelotsusetaotlus) — Vereniging Noordelijke Land- en Tuinbouw Organisatie versus Staatssecretaris van Financiën
   (Kohtuasi C-515/07) (1)
   
   (Kuues käibemaksudirektiiv - Ettevõtte vara hulka kuuluvate kaupade ja teenuste kasutamine maksustatavate tehingute ja muude kui maksustatavate tehingutega seoses - Selliste kaupade ja teenuste ostmisel tasutud käibemaksu kohe ja täies ulatuses mahaarvamise õigus)
   (2009/C 82/10)
   Kohtumenetluse keel: hollandi
   Eelotsusetaotluse esitanud kohus
   Hoge Raad der Nederlanden Den Haag
   Põhikohtuasja pooled
   
      Hageja: Vereniging Noordelijke Land- en Tuinbouw Organisatie
   
      Kostja: Staatssecretaris van Financiën
   Kohtuasja ese
   Eelotsusetaotlus — Hoge Raad der Nederlanden Den Haag — Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 6 lõike 2 ning artikli 17 lõigete 1, 2 ja 6 tõlgendamine — Kaubad ja teenused (mitte ainult kapitalikaubad, mida kasutatakse osaliselt majandustegevuse eesmärgil ja osaliselt isiklikuks tarbeks) — Täielikult käibemaksukohustuslase ettevõtte põhivara hulka lugemine — Selliste kaupade ja teenuste omandamisel tasutud käibemaksu kohe ja täies ulatuses mahaarvamise võimalus.
   Resolutiivosa
   Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas artikli 6 lõike 2 punkti a ja artikli 17 lõiget 2 tuleb tõlgendada nii, et neid ei kohaldata ettevõtte vara hulka kuuluvate kaupade ja teenuste kasutamisele muude tehingutega kui maksukohustuslase maksustatavate tehingutega seoses ning et nende tehingutega seotud käibemaksu, mis kuulub nende kaupade ja teenuste omandamisel tasumisele, ei saa maha arvata.
   
      (1)  ELT C 22, 26.1.2008.